To συννεφάκι που το φώναζαν «Μπορώ»

**1.2ο Νηπιαγωγείο Μουδανιών Χαλκιδικής:**

Έρχομαι από εκεί ψηλά. Εκεί που το γαλάζιο του ουρανού ενώνεται με τα χρώματα του ουράνιου τόξου. Εκεί στην Ουρανούπολη είναι το σπίτι μου.

Στην Ουρανούπολή μας μένουμε πολλά συννεφάκια.

**2.1ο Νηπιαγωγείο Ωραιοκάστρου Θεσ/νίκης:**

Συννεφάκια σε διάφορα σχήματα. Άλλα ολοστρόγγυλα, άλλα τριγωνικά. Κάποια είναι ζαβολιάρικα και αλλάζουν σχήμα συνεχώς. Κάποια είναι ησυχούλια και στέκουν στην ίδια θέση επειδή έτσι τους αρέσει.

**3.4ο Νηπιαγωγείο Πυλαίας Θεσ/νίκης:**

Άλλα όπως κι εγώ μας αρέσει να παίζουμε κρυφτό. Εγώ από μικρό είχα διάφορες ιδέες... Είχα διάφορες σκέψεις και στόχους... Όνειρα τα λένε...

«Γιατί να μην μπορώ να φτάσω ψηλά και να αγκαλιάσω ένα αστέρι;»

**4.14ο Νηπιαγωγείο Χανίων:**

«Πόσο ωραίο θα ήταν να βουτούσα μαζί με τα παιδιά σ’εκείνη την ωραία θάλασσα που βλέπω εκεί κάτω...»

«Τι ωραία που θα ήταν αν πήγαινα με την συννεφοπαρέα μου πάνω σε εκείνα τα βουνά... ..!»

**5.8ο Νηπιαγωγείο Πολίχνης Θεσ/νίκης:**

Οι φίλοι μου με κορόιδευαν! «Χαχαχα! Τι είναι αυτά που λες;» μου έλεγαν. «Εμείς είμαστε σύννεφα που ζούμε στην ουρανούπολη! Δεν μπορούμε να αγκαλιάσουμε τα αστέρια...!

**6.Νηπιαγωγείο Ν.Λυκογιάννης Ημαθίας:**

Ούτε να βουτήξουμε στη θάλασσα μπορούμε...! και σιγά, να μην μπορούμε να ταξιδέψουμε ως τα ψηλά βουνά...εξάλλου είμαστε και μικρά!!!»

**7.Νηπιαγωγείο Κεντριού Ιεράπετρας:**

Στενοχωριόμουν που γελούσαν μαζί μου....

Κι όμως μια δύναμη από μέσα μου, με έκανε να πεισμώνω, να συνεχίζω να πιστεύω στα όνειρά μου...«Εγώ πιστεύω πως μπορώ!» τους έλεγα...

**8.Νηπιαγωγείο Όσσας Λαγκαδά:**

«Χαχαχα! Δεν μπορείς! δεν μπορούμε! πάρτο απόφαση!» μου απαντούσαν.«Κι όμως...να δείτε πως Μπορώ!» Κι έβαζα όλη μου τη δύναμη.

Δούλευα! Προσπαθούσα πολύ.

**9.Νηπιαγωγείο Ορμύλιας Χαλκιδικής:**

Δε με νοιάζει που λίγο κουραζόμουν. Τα όνειρά μου εγώ θα μπορούσα να τα πραγματοποιήσω!

Έκανα σχέδια, έκανα υπολογισμούς και στο τέλος .... Ναι! Τα κατάφερα!

**10.29ο Νηπιαγωγείο Σερρών:**

Ναι! Όλα μου τα όνειρα, όλους μου τους στόχους! Πώς; Θα σου πω. Σκεφτόμουν ας πούμε...πώς θα μπορέσω να αγκαλιάσω ένα αστέρι;

Υπολόγισα με προσοχή πότε ήταν η ώρα να πέσει ένα αστέρι από τον ουρανό.

**11.6ο Νηπιαγωγείο Ωραιοκάστρου Θεσ/νίκης:**

Τότε εγώ περίμενα ακριβώς σε κείνο το σημείο. Περίμενα, περίμενα...και γλούπ! σύμφωνα με τους υπολογισμούς μου το αστέρι έπεσε στην αγκαλιά μου!

Ή για να ταξιδέψω ως τα ψηλά βουνά. Ξέρεις τι έκανα;

**12.5ο Νηπιαγωγείο Σερρών:**

Κάθε μέρα μετρούσα τη δύναμη του ανέμου. Όταν κατάλαβα ότι θα γίνει πολύ δυνατός, φώναξα την παρέα μου. Αγκαλιαστήκαμε και αφήσαμε να μας παρασύρει ο δυνατός άνεμος εκεί πάνω από τα ψηλά βουνά.

**13.Νηπιαγωγείο Φερμών Λασιθίου:**

Αχ, ήταν φανταστικά!!! Διάβαζα όμως και πολύ. Μέσα στα βιβλία βρήκα πώς μπορώ να γίνω βροχή.

Έτσι όταν ήρθε η σωστή στιγμή, έτρεξα κι ενώθηκα με τα σύννεφα που έγιναν βροχή καλοκαιρινή κι έτσι βούτηξα πού αλλού;

**14.Νηπιαγωγείο Αγλαντζιάς Κύπρου:**

Στη θάλασσα που πάντα ονειρευόμουν!

Είμαι λοιπόν το Μπορώ! Έτσι με φωνάζουν όλοι! Και ήρθα εδώ, στο δικό σου το σχολείο να κάνουμε όνειρα παρέα!